নির্বাচনকমিশন
ভোটারদের সচেতনতার বিষয়ে শ্রেষ্ঠ প্রচারের জন্য জাতীয় সংবাদ মাধ্যম পুরস্কার - ২০২২
নয়াদিল্লি, ২০ অক্টোবর, ২০২২
ভারতের নির্বাচন কমিশন ভোটারদের সচেতনতার বিষয়ে শ্রেষ্ঠ প্রচারের জন্য জাতীয় সংবাদ মাধ্যম পুরস্কার ২০২২ প্রদানের সিদ্ধান্ত নিয়েছে। মোট চারটি পুরস্কার প্রদান করা হবে – মুদ্রণ মাধ্যম, বৈদ্যুতিন মাধ্যম , বৈদ্যুতিন মাধ্যম  এবং অনলাইন সামাজিক মাধ্যম। এই পুরস্কারগুলির জন্য কমিশন মনোনয়ন জমা দেওয়ার আহ্বান জানিয়েছে।
ভোটারদের ভোটদানে উৎসাহিত করতে বিভিন্ন সংবাদ মাধ্যমের গুরুত্বপূর্ণ ভূমিকাকে এর মাধ্যমে স্বীকৃতি দেওয়া হবে। আগামী বছর জাতীয় ভোটার দিবস – ২৫ জানুয়ারিতে এই পুরস্কার প্রদান করা হবে। বাছাই করা সংবাদ মাধ্যমগুলি একটি শংসাপত্র, স্মারক এবং নগদ অর্থ পুরস্কার হিসাবে পাবে।
পুরস্কার প্রদানের জন্য বিচারক মণ্ডলী যে বিষয়গুলি বিবেচনা করবেন, সেগুলি হ’ল – এই প্রচার কর্মসূচির গুণমান, জনমানসে এর প্রভাব, নির্বাচন প্রক্রিয়ায় অংশগ্রহণের জন্য সচেতন করে তুলতে কি ধরনের প্রচার চালানো হয়েছে এবং প্রাসঙ্গিক অন্যান্য বিষয়।
এই প্রতিযোগিতায় অংশ নেওয়ার শর্তগুলি হ’ল:
মুদ্রণ মাধ্যমের জন্য: ১) নির্বাচন কমিশনের সচেতনতা কর্মসূচির সময়ের মধ্যে কি ধরনের সংবাদ প্রকাশিত হয়েছে – যেগুলির সারাংশ অন্তর্ভুক্ত করা উচিৎ
ক) কতগুলি সংবাদ বা নিবন্ধ প্রকাশিত হয়েছে,
খ) কতটা জায়গা জুড়ে সংবাদটি প্রকাশিত হয়েছে, বর্গ সেন্টিমিটারের হিসাবে তার পরিমাপ
২) একটি পিডিএফ সফট কপি বা একটি প্রাসঙ্গিক ওয়েব ঠিকানার একটি লিঙ্ক বা সংবাদপত্র/নিবন্ধের একটি পূর্ণ আকারের ফটোকপি/প্রিন্ট কপি;
৩) সরাসরি জনসাধারণের অংশগ্রহণের মতো অন্য কোনো কার্যকলাপের বিশদ বিবরণ।
৪) অন্য কোনও তথ্য
বৈদ্যুতিন সংবাদ মাধ্যমের  - এর জন্য যে বিষয়গুলি উল্লেখযোগ্য:
১) নির্বাচন কমিশনের সচেতনতা কর্মসূচির সময়ের মধ্যে কি ধরনের সংবাদ সম্প্রচারিত হয়েছে – যেগুলির সারাংশ অন্তর্ভুক্ত করা উচিৎ
ক) সম্প্রচারের মোট সময় এবং কতবার সেটি সম্প্রচারিত হয়েছে, সেই তথ্য সহ সম্প্রচারের বিষয়বস্তু সিডি বা ডিভিডি বা পেনড্রাইভে জমা দিতে হবে।
খ) সম্প্রচারের মোট সময়/খবরে কতক্ষণ সম্প্রচারিত হয়েছে।
গ) এ সংক্রান্ত বিশেষ অনুষ্ঠানের সম্প্রচারের মোট সময় এবং কতবার সেটি সম্প্রচারিত হয়েছে, সেই তথ্য সহ সম্প্রচারের বিষয়বস্তু সিডি বা ডিভিডি বা পেনড্রাইভে জমা দিতে হবে।
২) সরাসরি জনসাধারণের অংশগ্রহণের মতো অন্য কোনো কার্যকলাপের বিশদ বিবরণ।
৩) অন্য কোনও তথ্য
অনলাইনে বা সোশ্যাল মিডিয়ায় প্রচারিত উদ্যোগের ক্ষেত্রে যে বিষয়গুলি উল্লেখযোগ্য:
১) পোস্ট/ব্লগ অন্যান্য প্রচারের উদ্যোগ/নিবন্ধের ক্ষেত্রে নির্বাচন কমিশনের সচেতনতা কর্মসূচির সময়ের মধ্যে কি ধরনের সংবাদ সম্প্রচারিত হয়েছে – যেগুলির সারাংশ অন্তর্ভুক্ত করা উচিৎ
২) সংশ্লিষ্ট নিবন্ধটির পিডিএফ সফ্ট কপি অথবা ওয়েব লিঙ্ক
৩) সরাসরি জনসাধারণের অংশগ্রহণের মতো অন্য কোনো কার্যকলাপের বিশদ বিবরণ।
৪) অনলাইনে অন্য কোনও উদ্যোগের বিষয়ে বিস্তারিত তথ্য
৫) অন্য কোনও তথ্য
মনোনয়ন জমা দেওয়ার সময় যে বিষয়গুলিতে গুরুত্ব দিতে হবে, সেগুলি হ’ল –
১) ইংরাজি ও হিন্দি ভাষা ছাড়া অন্যান্য ভাষার ক্ষেত্রে বিষয়বস্তু ইংরাজী ভাষায় যথাযথভাবে অনুবাদ করে পাঠাতে হবে, না হলে সেটি বাতিল করা হবে।
২) বৈদ্যুতিন মাধ্যমের ক্ষেত্রে যে অনুষ্ঠানগুলি জমা দেওয়া হবে, সেগুলির প্রথম ১০ মিনিটের বিষয়বস্তু দিতে হবে। কারণ, বিচারকরা এই সময়কালের অনুষ্ঠানের বিষয়বস্তুই বিবেচনা করবেন।
৩) কমিশনের সিদ্ধান্তই সর্বোচ্চ ও চূড়ান্ত বলে বিবেচিত হবে।
৪) মনোনয়ন জমা দেওয়ার সময় সংবাদ মাধ্যমের নাম, ঠিকানা, টেলিফোন, ফ্যাক্স ও ই-মেল আইডি দিতে হবে।
৫) ৩০ নভেম্বরের মধ্যে নিম্নলিখিত ঠিকানায় মনোনয়ন জমা দিতে হবে।
শ্রী লব কুশ যাদব, আন্ডার সেক্রেটারি, কম্যুনিকেশন
ভারতের নির্বাচন কমিশন,
নির্বাচন সদন, অশোকা রোড, নতুন দিল্লি – ১১০ ০০১।
ই-মেল: media-division@eci.in
ফোন নম্বর.: 011-23052033
PG/CB/SB
(Visitor Counter : 137